**ANUNȚ – DESCHIDERE SESIUNE PENTRU DEPUNEREA CERERILOR DE PROIECTE ÎN CADRUL SDL GAL SIRET BÂRLAD EST**

**APEL SELECȚIE Sm 19.2, MĂSURA M2/1A – Formare profesională în mediul rural**

*- versiune detaliată-*

Numărul de referință al sesiunii cererii de proiecte: **M 2/1A- 1/2022**

**Grupul de Acţiune Locală Siret Bârlad Est anunță lansarea sesiunii de depunere proiecte aferente Măsurii M 2/1A „Formare profesională în mediul rural".**

**Data lansării Apelului de selecție**: 01.07.2022

**Perioada depunere proiecte**: 01.07.2022 – 01.08.2022

**Data limită de depunere a proiectelor**: 01.08.2022, ora 12.00 *sau pana la epuizarea fondurilor disponibile(valoarea proiectelor depuse sa fie de cel putin 110% din valoarea alocarii sesiunii) cu reducerea perioadei minime a sesiunii, dar nu mai putin de 5 zile lucratoare*

Evaluarea se va realiza la 30 de zile.

**Locul și intervalul orar în care se pot depune proiectele:**

Depunerea proiectelor se va face la sediul Asociației GAL Siret Bârlad Est din sat Pechea, comuna Pechea, str. Suhurlui, nr. 4, județul Galati, de luni pana vineri , în intervalul orar 08.00 – 12.00

**Fonduri disponibile alocate acestui apel pe măsura M2/1A –** 35.000 euro

**Suma maximă nerambursabilă in euro fara TVA care poate fi acordată pentru finantarea unui proiect –**  35.000 euro

**Beneficiarii direcți pentru sprijinul acordat prin Măsura M2/1A sunt:**

Entitati publuce sau private din domeniul formarii profesionale a adultilor

***OBSERVATIE : Beneficiarul nu este obligat sa aibă sediul social sau punctul de lucru pe teritoriul GAL Siret Bârlad Est.***

***Beneficiari indirecti care constituie grupul tinta:***

*Grupuri tinta identificate la nivelul teritoriului*

**Aria de aplicabilitate a Măsurii M 2/1A** este teritoriul acoperit de GAL Siret Bârlad Est, respectiv comunele: Cuza Voda, Ivesti, Grivita, Pechea, Umbrărești**.**

**Modelul de cerere de finanțare** **pe care trebuie să-l folosescă solicitanții (versiune editabilă)** este prezentat în Anexa 1 la Ghidul solicitantului şi este disponibil în format electronic pe site-ul [www.galsiretbarladest.ro.](http://www.galtse.ro.)

***ATENŢIE! Cererea de Finanţare trebuie însoţită de anexele prevăzute în modelul standard. Anexele Cererii de Finanţare fac parte integrantă din aceasta. Cererea de Finanţare se va redacta pe calculator, în limba română.***

**Documentele justificative pe care trebuie să le depună solicitantul** odată cu depunerea proiectului, în conformitate cu cerințele Fișei măsurii din SDL și ale Ghidului solicitantului elaborat de către GAL Siret Bârlad Est pentru măsura M2/1A sunt urmatoarele:

**Cererea de Finantare, cu toate secțiunile și rubricile completate și cu toate semnăturile aplicate în casetele corespunzătoare.**

|  |
| --- |
| **Lista documentelor** |
| Raportul asupra utilizării altor programe de finanțare nerambursabilă (obiective, tip de serviciu, elemente clare de identificare ale serviciului, lista cheltuielilor eligibile, costul și stadiul proiectului, perioada derulării proiectului) întocmit de solicitant, pentru solicitanții care au mai beneficiat de alte programe de finanțare nerambursabilă în perioada de programare anterioară, pentru aceleași tipuri de servicii. |
| Documente justificative pentru proiectele de servicii finalizate incluse în Raportul asupra utilizării altor programe de finanțare nerambursabilă[[1]](#footnote-1) |
| Documente care să ateste expertiza experților de a implementa activitățile proiectului (cv-uri, diplome, certificate, referințe, atestare ca formator emise conform legislației naționale în vigoare etc.) |
| Adeverință / certificat / orice alt tip de document asimilat, cu mențiunea „conform cu originalul”, care să ateste participarea experților la cursuri similare pentru indeplinirea criteriului de selectie; |
| Declaratii de disponibilitate pentru toti expertii formatori implicati in proiect; |
| Lista principalelor prestări de servicii sau activități de formare profesională în ultimii 3 ani / 1 an, dupa caz, insotita de documente justificative(procese verbale receptie servicii, recomandari, certificate constatatoare, etc) |
| Documente constitutive/ Documente care să ateste forma de organizare\* – în funcție de tipul solicitantului (Statut juridic, Act Constitutiv, Cod Unic de Înregistrare, Cod de Înregistrare Fiscală, Certificat Constatator emis de ONRC, Înscrierea în Registrul asociațiilor și fundațiilor etc.).  *\*În acest caz, dacă în timpul evaluării se constată că documentul prezentat de solicitant nu este suficient, evaluatorul va solicita prin informații suplimentare documentul necesar cu elementele pe care trebuie să le conțină.* |
| Oferte conforme - documente obligatorii care trebuie avute în vedere la stabilirea rezonabilității prețurilor. Acestea trebuie să aibă cel puțin următoarele caracteristici:  - Să fie datate, personalizate și semnate;  - Să conțină detalierea unor specificații tehnice minimale;  - Să conţină preţul de achiziţie, defalcat pe categorii de bunuri/servicii.  Ofertele conforme reprezintă oferte comparabile, care răspund cerințelor din punct de vedere al performanțelor și parametrilor din cererea de oferte, al obiectului acestora și din punct de vedere financiar și sunt transmise de către operatori economici reali și care îndeplinesc condițiile de calificare, verificabile de către experții evaluatori. |
| Declaraţie pe propria răspundere din care să reiasă faptul că solicitantul nu se află în procedură de insolvenţă, faliment, reorganizare judiciară, dizolvare, lichidare sau suspendare temporară a activităţii sau nu se află în situaţii similare în urma unei proceduri de aceeaşi natură prevăzute de legislaţia sau de reglementările naţionale – Formular propriu solicitant |
| Copia actului de identitate a reprezentantului legal\*.  \*Se acceptă inclusiv versiunea scanată, conform prevederilor Ordonanței de Urgență nr. 41/2016. |
| Program de promovare (care include planul de informare defalcat pe acțiuni, mijloace, perioade și activități de promovare cu rezultate scontate pentru proiectul depus) (*este obligatoriu pentru proiectele care prevăd activități de informare și promovare a unor produse care fac obiectul unei scheme de caliate)* |
| Situaţiile financiare înregistrate la Administraţia Financiară, pentru solicitant și partener, după caz – bilanţ – formularele 10 și 20 pentru anii n, n-1, n-2 (după caz); |
| Declaraţia pe propria răspundere că solicitantul / partenerul deţine sau se angajează să asigure capacitatea tehnică necesară –Formular anexat în procedură |
| Fundamentarea bugetară; Formular anexă la procedură |
| Document de la bancă/trezorerie cu datele de identificare ale trezoreriei /băncii și ale contului aferent proiectului FEADR (denumirea, adresa trezoreriei/băncii, codul IBAN al contului în care se derulează operațiunile cu AFIR). |
| Declarația beneficiarului de raportare către GAL Siret Bârlad Est a plăților efectuate de AFIR (formularul emis de GAL) |
| Declarația de angajament a solicitantului privind implementarea proiectului (formular emis de GAL) |
| Declaratie prelucrare date cu caracter personal de pe site-ul AFIR. |
| Alte documente justificative, după caz |

*ATENTIE! Documentele trebuie să fie valabile la data depunerii Cererii de finanțare, termenul de valabilitate al acestora fiind în conformitate cu legislația în vigoare.*

**Documentele justificative pe care trebuie să le depună solicitantul în vederea punctării criteriilor de selecție:**

Documentele justificative pe care trebuie să le depună solicitantul în vederea punctării criteriilor de selecție se găsesc în Ghidul solicitantului -Capitolul 7– “Criteriile de selecție a proiectului” și anume:

* Cerere de finațare,
* CV-uri
* Recomandari
* Acord de parteneriat
* Fundamentarea bugetara

**Cerințele de conformitate și eligibilitate pe care trebuie să le îndeplinească solicitantul, inclusiv metodologia de verificare a acestora:**

Pentru toate proiectele evaluate la nivelul GAL, experții evaluatorii, stabiliți cu respectarea prevederilor SDL, vor verifica conformitatea și eligibilitatea proiectelor depuse și vor acorda punctajele aferente fiecărei cereri de finanțare. Toate verificările se realizează în baza fișelor de verificare elaborate la nivelul GAL Siret Bârlad Est, datate și semnate de către cel puțin doi angajați ai GAL cu atribuții în acest sens, pentru respectarea principiului de verificare ”4 ochi” și confidențialitatea datelor din cadrul proiectului. ”. Dacă unul din evaluatori nu este disponibil, acesta va fi înlocuit de un alt angajat.

**Verificarea conformităţii**

Verificarea conformităţii Cererii de Finanţare şi a anexelor acesteia se realizează pe baza „Fişei de verificare a conformităţii” ,disponibilă pe site-ul [www.galsiretbarladest.ro](http://www.galtse.ro).

Pentru conformitate, experţii tehnici ai GAL Siret Bârlad Est vor verifica:

a. Dosarul Cererii respectă cerințele de conformitate menționate în cadrul Ghidului Solicitantului aferent măsurii;

b. Dosarul Cererii de finanțare este prezentat în format tipărit şi electronic, în numărul de exemplare solicitat și cu anexele tehnice solicitate în termen de valabilitate.

c. Expertul GAL va verifica dacă fiecare exemplar din Cererea de finanţare a fost legat, paginat şi opisat, cu toate paginile numerotate manual în ordine de la 1 la n în partea dreaptă sus a fiecărui document, unde n este numărul total al paginilor din dosarul complet, inclusiv documentele anexate, astfel încât să nu permită detaşarea şi/sau înlocuirea documentelor.

d. Dacă cererea de finanţare este incompletă la depunerea anterioară, se va dezlega dosarul şi se va adăuga documentul lipsă, paginile vor fi renumerotate (numerele vechi vor fi tăiate cu o linie orizontală), opisul se va reface şi dosarul va fi legat din nou.

e. Copiile documentelor originale care rămân în posesia solicitantului (ex: act de proprietate, bilanţ contabil vizat de administraţia financiară), trebuie să conţină menţiunea „Conform cu originalul”. Exemplarul - copie va avea înscris pe copertă, în partea superioară dreaptă, menţiunea «COPIE». La depunerea dosarului Cererii de finantare vor fi prezentate expertului GAL documentele originale care au fost atașate în copie.

**Verificarea eligibilității**

Verificarea eligibilității se realizează pe baza Fișei de Verificare a Criteriilor de Eligibilitate aferentă măsurii, elaborată de GAL Siret Bârlad Est și afișată pe site-ul www.galsiretbarladest.ro

Pentru eligibilitate se vor verifica:

Eligibilitatea solicitantului, a acțiunilor și a cheltuielilor prevăzute în proiect;

Criteriile de eligibilitate;

Toate documentele anexate.

În vederea depunerii proiectului, solicitantii trebuie să respecte urmatoarele **condiții de eligibilitate:**

**EG 1: Solicitantul trebuie să se încadreaze în categoria beneficiarilor eligibili si este constituit cu legislatia in vigoare**

*Se verifică:*

- Statut juridic, Act Constitutiv, Cod Unic de Înregistrare, Cod de Înregistrare Fiscală

- Certificatul constatator eliberat de Oficiul Național al Registrului Comerţului valabil la data depunerii CF.

- Extras din Registrul asociaţiilor şi fundaţiilor aflat la grefa judecătoriei în a cărei circumscripţie teritorială îşi are sediul;

- Documentele statutare inclusiv actele adiţionale şi hotărârile judecătoreşti de modificare, dacă este cazul;

- Hotărârea judecătorească de înfiinţare, dacă este cazul;

**EG 2: Solicitantul are prevăzut în obiectul de activitate activităţi specifice domeniului de formare profesională.**

*Se verifică:*

1. Pentru Persoane juridice de drept privat cu scop patrimonial:

Obiectul principal sau obiectul secundar de activitate autorizat, în conformitate cu prevederile Legii 359/2004, prevăzut în Certificatul constatator emis de către Oficiul Național al Registrului Comerțului, valabil la data depunerii Cererii de Finantare, trebuie să cuprindă codul CAEN pentru formarea profesională a adulţilor (8559 – Alte forme de învăţământ).

Alte documente relevante cu valoare probatorie din care să reiasă obiectul de activitate/activităţile specifice ale entităţii;

2. Pentru Persoane juridice de drept privat fără scop patrimonial:

Extras din Registrul asociatiilor si fundatiilor aflat la grefa judecatoriei în a cărei circumscripție teritorială își are sediul;

Documentele statutare inclusiv actele adiţionale şi hotărârile judecătoreşti de modificare, dacă este cazul;

Hotărârea judecătorească de înfiinţare;

Alte documente relevante cu valoare probatorie din care să reiasă obiectul de activitate/activităţile specifice ale entităţii privind formarea profesională;

3. Persoane juridice de drept public:

Documente relevante din care să reiasă obiectul de activitate/activităţile specifice ale entităţii privind formarea profesională;.

**EG 3: Solicitantul dispune de personal calificat, propriu sau cooptat.**

Solicitantul va propune un număr de experți formatori considerat de către acesta necesar pentru implementarea cu succes a activităţilor proiectului și **a căror specializare corespunde** activităților aferente susținerii actiunilor derulate prin proiect, ce urmează a fi desfășurate de către aceștia.

Pentru verificarea acestui criteriu de eligibilitate se vor depune ca documente justificative:

Lista personalului implicat în proiect cu specificarea activităților ce urmează a fi desfășurate de fiecare expert formator propus;

Declarații de disponibilitate pentru toți experții formatori implicați în proiect;

Dovada că expertul formator deține calificările și competențele necesare în domeniul în care va susține cursurile de formare profesională;

CV - uri care prezintă semnătura și numele în clar ale formatorilor și ale cadrelor didactice din care să reiasă experiența similară;

Se vor lua in calcul resursele umane aferente tuturor partenerilor în funcție de activitățile stabilite prin acordul de parteneriat. O persoană poate participa în calitate de expert angajat pe mai multe domenii de formare profesională propuse prin prezentul apel de selectie, cu respectarea legislatiei muncii în vigoare.

**EG4: Solicitantul dovedește experiență anterioară relevantă în proiecte similare.**

Pentru verificarea acestui criteriu de eligibilitate se vor depune ca documente justificative:

Lista principalelor prestări de servicii sau activități de formare profesională în ultimii 3 ani (2019, 2020, 2021);

Documente suport pentru fiecare contract menţionat în listă, care probează experienţa solicitată, (copii în conformitate cu originalul după contracte şi recomandări / certificări) care vor conţine obligatoriu date referitoare la: beneficiarul contractului; tipul serviciilor / activităţilor prestate; perioada în care s-a realizat contractul

**EG 5 – Solicitantul dispune de capacitate tehnică şi financiară necesare derulării activităţilor propuse prin proiect**

Se verifică dacă din Declarația pe propria răspundere reiese că solicitantul se angajează să asigure capacitatea tehnică și financiară. Pentru capacitatea financiară se verifică situațiile financiare depuse de solicitant (bilanț, contul de profit și pierderi – după caz).

Pentru demonstrarea capacității financiare vor fi prezentate situațiile financiare ale solicitantului înregistrate la administrația financiară – bilanț- formularele 10 si 20 pentru anii n, n-1, n-2 unde n este ultimul an financiar încheiat. In cazul in care nu se acopera 3 ani se vor depune de la data înfiintarii după caz. Se verifica faptul ca valoarea cumulata a Cifrei de afaceri sau a veniturilor după caz este cel putin 50% din valoarea sprijinului financiar nerabursabil solicitat în cazul în care se aplică individual, sau cel puțin 50% din valoarea activităților asumate prin acordul de parteneriat.

Verificarea aferentă capacităţii financiare nu se aplică în cazul în care solicitantul este o persoană juridică de drept public. În cazul acestora, capacitatea financiară va fi dovedită ulterior procesului de selecție, respectiv până la prima cerere de plată care conţine cheltuieli aferente persoanei juridice de drept public, în conformitate cu prevederile specifice planificării bugetare aplicabile entităţilor publice.

**EG 6: Solicitantul nu este în stare de faliment ori lichidare.**

Pentru verificarea acestui criteriu de eligibilitate se vor depune ca documente justificative:

Declaraţie pe propria răspundere din care să reiasă faptul că solicitantul nu se află în procedură de insolvenţă, faliment, reorganizare judiciară, dizolvare, lichidare sau suspendare temporară a activităţii sau nu se află în situaţii similare în urma unei proceduri de aceeaşi natură prevăzute de legislaţia sau de reglementările naţionale (Formular propriu solicitant).

În cazul persoanelor juridice de drept privat cu scop patrimonial se va verifica, **doar unde este cazul**, și certificatul constatator din care să reiasă date privind concordatul preventiv și fapte aflate sub incidența art. 21 lit. e-h din Legea 26/1990 privind registrul comerțului – Republicată, cu modificările și completările ulterioare, denumită în continuare Legea nr.26/1990.

Verificarea aferentă stării de faliment sau lichidare nu se aplică în cazul în care solicitantul este o persoană juridică de drept public.

**EG7 – Solicitantul şi-a îndeplinit obligaţiile de plată a impozitelor, taxelor şi contribuţiilor de asigurări sociale către bugetul de stat- *în faza de contractare.***

Pentru verificarea acestui criteriu de eligibilitate se vor depune documente justificative.

Criteriul va fi verificat la data încheierii contractului cu AFIR, moment în care solicitantul va depune Certificate de atestare fiscală valabile, care să ateste lipsa datoriilor scadente fiscale şi sociale emise de Direcţia Generală a Finanţelor Publice şi de Primăriile pe raza cărora îşi au sediul social, puncte de lucru şi graficul de reeşalonare a datoriilor către bugetul consolidat.

**EG8 – Solicitantul propune minim o activitate în cadrul proiectului din domeniul protectiei mediului sau agriculturii ecologice**

Pentru verificarea acestui criteriu de eligibilitate se vor verifica informatiile din cadrul punctului 4.4 din Cererea de finantare – Planificarea activitatilor.

Verificarea eligibilitații tehnice și financiare a Cererii de Finanțare și a anexelor acesteia se realizează pe baza formularului „ Fișa de evaluare a criteriilor de eligibilitate” pentru măsura M2/1A disponibil pe site-ul GAL-ului.

**Procedura de selecție aplicată de Comitetul de selecție al GAL**

Selecția proiectelor va fi realizată de **Comitetul de selecție al GAL Siret Bârlad Est,** care este alcătuit din 7 membri ai parteneriatului. Pentru fiecare membru al comitetului există un membru supleant. Analiza si soluționarea contestațiilor va fi realizata de către Comisia de Soluționare a Contestațiilor.

Selecția proiectelor se va realiza cu aplicarea regulii dublului cvorum, respectiv pentru validarea voturilor vor fi prezenți cel puțin 50% din membrii Comitetului de Selecție, din care peste 50% vor fi din mediul privat și societatea civilă.

Punctajul fiecarui proiect se va calcula în baza informațiilor furnizate de solicitant în cererea de finanțare, documentelor atașate acesteia și a anexelor la ghidul măsurii M2/1A.

Proiectele eligibile se vor puncta în funcție de sistemul de punctaj stabilit conform fișei de selecție.

După încheierea procesului de evaluare și selecție, Comitetul de Selectie elaborează și aprobă un Raport de Selecție (Intermediar), care se va publica pe site [www.galsiretbarladest.ro](http://www.galtse.ro).

Solicitanții care au fost notificaţi de către GAL că proiectele acestora au fost declarate neeligibile, pot depune contestaţii la sediul GAL. Contestaţiile pot fi depuse în termen de maximum 5 zile de la primirea notificării Raportului de Selecție (Intermediar). Contestaţiile primite vor fi analizate de către Comisia de Soluţionare a contestaţiilor în termen de 3 zile lucrătoare de la înregistrarea contestaţiei la GAL, iar rezultatele vor fi transmise Comitetului de Selecţie.

Comitetul de Selecţie va emite Raportul de selecţie final, în care vor fi înscrise proiectele retrase, neeligibile, eligibile neselectate și eligibile selectate, valoarea acestora, numele solicitanţilor, iar pentru proiectele eligibile punctajul obţinut pentru fiecare criteriu de selecţie. În Raportul de Selecţie Final vor fi evidenţiate proiectele declarate eligibile sau selectate în baza soluţionării contestaţiilor. GAL va publica pe pagina de web [www.galsiretbarladest.ro](http://www.galtse.ro) . Raportul de Selecţie Final și va înştiinţa solicitanţii asupra rezultatelor procesului de evaluare şi selecţie prin notificări.

GAL Siret Bârlad Est își rezervă dreptul de a exclude din flux etapa de raport intermediar și perioada de primire a contestațiilor și poate să elaboreze direct Raportul de Selecție Final în situația în care nu există proiecte eligibile și neselectate, deci când valoarea totală a proiectelor eligibile este mai mică sau egală cu alocarea financiară a apelului de selecție și când nu există condiții care să conducă la contestarea rezultatului procesului de evaluare și selecție.

*Raportul de Selecție Intermediar*

Dacă în cadrul sesiunii de depunere proiecte, valoarea totală a proiectelor depuse și declarate eligibile este mai mare decât bugetul alocat sesiunii respective, GAL Siret Bârlad Est va întocmi, un Raport de Selecție Intermediar. Lista proiectelor incluse în Raportul de Selecție Intermediar se ordonează în ordinea descrescătoare a punctajului de selecţie, până la incidența alocării financiare aferente sesiunii de depunere proiecte sau în funcţie de data depunerii proiectului.

Acest raport se publică pe site-ul GAL, se afișează la sediul GAL și se transmite solicitanților, în acceași zi sau cel târziu în ziua următoare, Notificarea de eligibilitate/neeligibilitate a proiectului. În cazul în care un proiect este declarat neeligibil, în Notificarea de neeligibilitate vor fi indicate criteriile de eligibilitate care nu au fost îndeplinite precum şi cauzele care au condus la neeligibilitatea proiectului. În cazul în care proiectul este eligibil, Notificarea de eligibilitate va menționa faptul că proiectul a fost declarat eligibil.

*Raportul de Selecție Final*

Dacă în cadrul apelului de selecție a proiectelor nu a fost absorbit fondul pus la dispoziție la începerea sesiunii, atunci se va întocmi direct un Raport de Selecție Final, selecția proiectelor eligibile urmând a se face în ordinea descrescătoare a punctajului de selecţie, până la incidența alocării financiare aferente apelului de selecție.

Raportul de Selecție Final se publică pe site-ul GAL Siret Bârlad Est și se transmite solicitanților, în aceeași zi sau cel târziu în ziua următoare, Notificarea cererilor de finanțare selectate/neselectate, în care vor fi indicate punctajul obținut pentru fiecare criteriu de selecție precum şi cauzele care au condus la neselectarea proiectului (dacă este cazul).

**Criteriile de selecție cu punctajele aferente, punctajul minim pentru selectarea unui proiect și criteriile de departajare ale proiectelor cu același punctaj, inclusiv metodologia de verificare a acestora**

|  |  |  |  |
| --- | --- | --- | --- |
| **Criterii de selecție** | | **Punctaj** | **Observaţii** |
| **CS1** | Principiul nivelului calitativ și tehnic cu privire la curricula cursului, experiența și/sau calificarea trainerilor | **Max 30 p** | *Se acorda punctaj in functie de expertiza beneficiarului in activitatea de formare profesionala* |
| Proiectul cuprinde, in descriere, metodologia de instruire și toți formatorii implicați în activități, au experiența profesională de minim 3 ani sau au susținut anterior ca traineri minim 3 cursuri în cadrul unor proiecte similare pentru domeniul la care aplică | 30 p | *Documente verificate:*  Cerere de finațare, CV-uri, recomandari |
| Proiectul cuprinde, în descriere, metodologia de instruire și toți formatorii implicați în activități au experiență de minim 1 an sau au susținut anterior ca traineri minim un curs în cadrul unor proiecte similare pentru domeniul la care aplică | 20 p |
| **CS2** | Principiul implementării eficiente și accelerate a proiectului/contractului de formare profesională | **Max 30 p** | *Documente verificate:*  Cerere de finanțare |
| Termenul de realizare a activitatilor propuse prin proiect este de pana la 2 luni inclusiv | 30 p |
| Termenul de realizare a activitatilor propuse prin proiect este de peste 2 luni | 10 p |
| **CS3** | Principiul tematicii și al grupului țintă | **Max** 30p | *Documente verificate:*  Cerere de finanțare  Fundamentarea bugetară |
| Tematica propusa se adreseaza unui grup tinta total proiect de minim 50 de persoane | 20p |
| Tematica propusa se adreseaza unui grup tinta total proiect de peste 50 de persoane | 30 p |
| **CS4** | Principiul eficienței utilizării fondurilor | **Max** 10p | *Documente verificate:*  Cerere de finanțare  Fundamentarea bugetară  Anexa - Plafoane cheltuieli |
| a)Proiectul se încadrează sub limita maxima a cheltuielilor din Anexa la procedură, **pentru fiecare tip de cheltuială cuprinsă în proiect și regasită în Anexa la procedură. (se va puncta dacă toate tipurile de cheltuieli sunt sub limita maximă – în cazul în care un singur tip de cheltuiala se încadreaza în limita maxima Nu se va puncta)** | 10p |
| b)Proiectul se încadrează în limita maximă a cheltuielilor din Anexa la procedură | 5p |
| **TOTAL** | | **100p** |  |

**Pentru această măsură pragul minim este de 20 de puncte,** **sub care niciun proiect nu poate intra la finanţare.**

**Descrierea modalitatii de acordare a punctajului**

**CS1 -** Se acordă punctajul maxim pentru proiectele care cuprind, în descriere, metodologia de instruire și toți formatorii implicați în activități, au experiență profesională de minim 3 ani sau au susținut anterior ca traineri minim 3 cursuri în cadrul unor proiecte similare pentru domeniul la care aplică

**CS 2 –S**e acordă punctajul maxim dacă termenul de realizare a activităților propuse prin proiect este de pana la 2 luni inclusiv

**CS 3 –** Se acordă punctaj dacătematica propusă se adresează unui grup ținta de minim 50 de persoane / total proiect

**CS 4 –** Se acordă punctaj maxim dacă proiectul se încadrează sub limita maximă a cheltuielilor din Anexa la procedură, pentru fiecare tip de cheltuială cuprinsă în proiect și regăsită în Anexa la procedură. (se va puncta dacă toate tipurile de cheltuieli sunt sub limita maximă – în cazul în care un singur tip de cheltuială se încadreaza în limita maximă -**Nu se va puncta**)

**Selecția proiectelor eligibile se face în ordinea descrescătoare a punctajului de selecţie, în cadrul alocării disponibile pentru selecţie. În cazul proiectelor cu acelaşi punctaj, departajarea acestora se face astfel:**

* În funcție de data și ora depunerii proiectului pe principiul ”primul venit – primul servit”;

**Data și modul de anunțare a rezultatelor procesului de selecție**

Anunțarea rezultatelor pentru Cererile de Finanțare depuse în cadrul sesiunii se va face după aprobarea Raportului de Selecție de catre Asociatia Grupul de Acțiune Locală Siret Bârlad Est și publicarea acestuia pe  pagina [*www.galsiretbarladest.ro*](http://www.galsiretbarladest.ro). Solicitanții vor fi notificați în scris privind rezultatul evaluărilor și selecției Cererilor de Finantare depuse, notificarea fiind transmisă prin email.

**Date de contact pentru informații suplimentare**:

Informații suplimentare, sprijin și consiliere referitoare la desfăşurarea sesiunii puteţi obține la numerele de telefon 0740 202222, 0740 772889, pe adresa de e-mail galsiretbarlad@gmail.com, dar şi la sediul GAL Siret Bârlad Est din sat Pechea, comuna Pechea, str. Suhurlui, nr. 4, județul Galati unde puteţi solicita în mod gratuit informații despre măsură și ghidul măsurii.

**Alte informații relevante:**

Prin contractul de finanțare semnat cu AFIR privind implementarea Strategiei de Dezvoltare Locală, GAL Siret Bârlad Est și-a asumat monitorizarea proiectelor finanțate prin SDL, cu scopul de a asigura continuitatea menținerii criteriilor de eligibilitate și selecție și îndeplinirea indicatorilor asumați de beneficiar prin cererea de finanțare. Astfel, pe parcursul perioadei de monitorizare, beneficiarul se obligă să pună la dispoziția GAL, în termenul comunicat, toate documentele considerate relevante pentru monitorizarea proiectului. În această perioadă, GAL Siret Bârlad Est își rezervă dreptul de a efectua vizite în teren, la locul investiției, și de a solicita fotografii ale investițiilor/activităților prevăzute prin proiect, cu scopul includerii acestora în rapoartele de activitate și materialele de informare/promovare realizate în cadrul SDL.

1. Aceste documente trebuie să conțină date concrete privind obiectivul proiectului, locația și perioada de desfășurare, numărul de acțiuni, număr de participanți etc, în funcție de tipul serviciului.(de ex. contracte, rapoarte de activitate etc.). [↑](#footnote-ref-1)